་ལུས་ཀྱི་ཐིག་ལེ་འགགས་པ་སྤྲུལ་བའི་སྐུའོ། །རྨི་ལམ་གྱི་གནས་སྐབས་སྐྱེད་པར་བྱེད་པ།
སྲེག་སྒྲུབ་བྲལ་དུ་ཟད་པ་ནི་ཐིམ་པ་སྟེ། འགྲོན་པར་ངག་གི་ཐིག་ལེ་འགགས་པ་ལོངས་སྤྱོད་
རྫོགས་པའི་སྐུ། གཉིད་འཐུག་པོའི་གནས་སྐབས་སྐྱེད་བྱེད། གཡོ་ཞིང་འཕོ་བའི་ཆོས་ཅན་མུན་
པས་ཤིན་ཏུ་ཟིལ་གྱིས་མནན་པས་སེམས་ཁམས་བཅོ་བརྒྱད་ཀྱི་རྣམ་འགྱུར་དང་ལྡན་པ་དེ་
བཅིངས་པ་ནི་མུན་པ་དང་བྲལ་བ་སྙིང་གར་སེམས་ཀྱི་ཐིག་ལེ་འགགས་པ་ཆོས་ཀྱི་སྐུའོ། །རིམ་
པ་ནི་ལུས་ལ་སོགས་པའི་ཐིག་ལེ་འཕོ་བ་ཡིན་ལ། དེ་ལྷན་ཅིག་སྐྱེས་པའི་བདེ་བས་བཅིངས་པ་
ནི། ལྟེ་བར་ཡེ་ཤེས་ཀྱི་ཐིག་ལེ་འགགས་པ་ལྷན་ཅིག་སྐྱེས་པའི་སྐུའོ། །དེ་སྐད་དུ། ཀཱ་ལ་ཙཀྲའི་
མངོན་བརྗོད་ཀྱིས། །གང་ལ་རྒྱུ་དང་མཚན་ཉིད་མེད། །ཅེས་སོགས་དང་། ཀ་སོགས་ཡི་གེ་དེ་
བཞིན་བྱེད་པ་རྣམས་ཀྱིས་ནི་ཞེས་སོགས་གསུངས་སོ།
།བརྗོད་པར་བྱ་བ་དཔལ་དུས་ཀྱིས་
འཁོར་ལོ་རྗོད་པར་བྱེད་པའི་ཕྱིར་བརྗོད་བྱའི་མིང་གིས་ཉེ་བར་བཏགས་ནས་བསྡུས་པའི་རྒྱུད་
ལ་ཡང་དཔལ་དུས་ཀྱི་འཁོར་ལོ་ཞེས་བྱའོ། །ཞེས་བྱ་བ་ཞེས་པ་ནི། ནཱ་མ་ཞེས་པ། འཆི་བ་དང་
མི་བཟོད་པ་ལ་སོགས་པའི་དོན་བཅུ་ལ་འཇུག་པར་གསུངས་ཀྱང་། འདིར་མིང་ལ་འཇུག་པ་སྟེ།
མི་དེ་སྐད་ཅེས་བྱའོ་ཞེས་པའི་ཐ་ཚིག་གོ །རྒྱུད་ནི་བརྗོད་བྱ་དོན་གྱི་རྒྱུད་དང་། རྗོད་བྱེད་ཚིག་
གི་རྒྱུད་གཉིས་ལས། དང་བོ་ནི་གསང་བ་འདུས་པའི་རྒྱུད་ཕྱི་མར་ལས། རྒྱུད་ནི་རྒྱུན་ཞེས་བྱ་
:
119

༄༅༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བར་བརྗོད། །རྒྱུད་དེ་རྣམ་པ་གསུམ་དུ་འགྱུར། །གཞིའི་དང་རང་བཞིན་ཉིད་དང་ནི། །མི་འཕྲོག་
པའི་རབ་དབྱེ་ལས། རང་བཞིན་རྣམ་པ་རྒྱུ་ཡིན་ཏེ། །དེ་བཞིན་མི་འཕྲོག་འབྲས་བུའོ། །གཞི་ནི་
ཐབས་ཞེས་བྱ་བ་སྟེ། །གསུམ་གྱིས་རྒྱུད་ཀྱི་དོན་བསྡུས་པའོ། །ཞེས། རྒྱུ་རྒྱུད། ཐབས་རྒྱུད།
འབྲས་རྒྱུད་གསུམ་དུ་གསུངས་ལ། དེའི་དོན་དམ་སྙེད། དངོས་པོ་རྣམས་ཀྱི་སྟོང་བ་ཉིད་ཀྱི་ངོ་
བོ་ནི་རང་བཞིན་དང་། རྣམ་པ་ཞེས་པ་དོན་གཞན་མ་ཡིན་ཏེ་རང་གི་ངོ་བོ་ཞེས་པའི་དོན་ནོ། །དེ་
རྒྱུད་སྡེ་ཉེ་བར་ལེན་པའི་བྱེད་པ་པོ་རྒྱུའི་རྡོ་རྗེ་འཛིན་པ་སྟེ། གང་འདི་རྣམས་ཀྱི་ཐོག་མ་མེད་
པའི་བག་ཆགས་ཀྱི་དྲི་མས་མ་གོས་པ་ངོ་བོ་ཉིད་ཀྱིས་གྲུབ་པའི་སངས་རྒྱས་ཉིད་དེ།
དྲི་མ་མེད་པ་ཉིད་ཐོབ་པའི་མཚན་ཉིད་ཅན་སངས་རྒྱས་ཉིད་ཀྱི་རྒྱུའོ། །ཞེས་པའི་དོན་ནོ། །
དངོས་པོ་རྣམས་རང་གི་ངོ་བོ་འོད་གསར་བར་ཐོག་མ་མེད་པ་ནས་རྒྱུན་ཆགས་པ་ནི་རྒྱུད་དེ། རྡོ་
རྗེ་རྩེ་མོ་ལས། རྒྱུད་ནི་རྒྱུན་ཆགས་ཞེས་བྱ་སྟེ། །འཁོར་བ་རྒྱུད་དུ་བརྗོད་པར་བྱ། །ཞེས་པ་དང་།
རྒྱུ་འཕྲུལ་དྲ་བ་ལས་ཀྱང་། རྒྱུད་ནི་རྒྱུན་ཞེས་བྱ་བ་སྟེ། །ཞེས་གསུངས་སོ། །འབྲས་རྒྱུད་ནི་མན་
སྙིང་། རྒྱུན་དེ་ལས་གློ་བུར་བའི་དྲི་མ་དང་བྲལ་བ་ཉིད་ཐོབ་པའི་མཚན་ཉིད་ཅན་གྱི་འབྲས་བུ་
དེ་ཁོ་ན་ནི་
འབྲས་བུའི་རྡོ་རྗེ་འཛིན་པ་དེ་ནི་མི་འཕྲོག་པར་བརྗོད་པར་བྱ་སྟེ། བག་ཆགས་ཀྱི་དྲི་མ་རྣམས་
ཀྱིས་མི་འཕྲོགས་པ་ཉིད་ཀྱི་ཕྱིན་ཏེ། འཕྲོག་པ་ནི་ཡང་དག་པར་འཕྲོག་པ་སྟེ། འགྲིབ་པའམ་རྒྱུད་
པའོ་ཞེས་པས། འབྲས་བུ་སངས་རྒྱས་ཀྱི་སྐུ་བཞི་འཕྲིན་ལས་དང་བཅས་པ་རྒྱུན་ཆགས་པ་ནི་རྒྱུད་
དེ་འབྲས་རྒྱུད་དོ། །ཡང་ཐབས་རྒྱུད་ནི་མན་ངག་སྟེར། དྲི་མ་མེད་པ་ཉིད་ཐོབ་པས་ཐབས་ཏེ་ལྷན་
ཅིག་བྱེད་པའི་སྐྱེན་བསྐྱེད་པ་དང་རྫོགས་པའི་རིམ་པའི་ངོ་བོ་ནི་གཞི་ཞེས་བརྗོད་པར་བྱ་སྟེ། དེ་
ལ་བརྟེན་ནས་སྐྱེ་བ་དང་གནས་པའི་ཕྱིར་ན་མྱུ་གུའི་ས་གཞིའི་བཞིན་ནོ། །ཞེས་སོ། །འབྲས་བུའི་
རྒྱུད་ཐོབ་པའི་དངོས་ཀྱི་ཐབས་རྫོགས་པའི་རིམ་པ་དང་། དེའི་སྔོན་འགྲོ་བསྐྱེད་པའི་
ེ་རིམ་པ་
120

༄༅། །དཔལ་དུས་ཀྱི་འཁོར་ལོའི་ཆོས་སྐོར་སྨད་ཆ་བཞུགས་སོ། །
༼༣༽
དང་། དེ་དག་གི་ཡན་ལག་དབང་དང་དམ་ཚིག་དང་སྡོམ་པ་དང་། ལས་རབ་འབྱམས་ལ་སོགས་
པ་རྣམས་རྒྱུན་ཆགས་པས་ན་རྒྱུད་ཅེས་བྱ་སྟེ། དབང་ལ་སོགས་པ་གདམས་ངག་གི་རྒྱུད་པ་བར་
མ་ཆེད་པའི་ཕྱི་དང་། ལམ་སྐྱེད་རྫོགས་ཀྱི་ཉམས་ལེན་རྒྱུན་ཆགས་པས་ན། རྒྱུད་ཅེས་བྱའོ། །
གཉིས་པ་ནི། བཤད་སྦྱར་སྙིང་བོ་སྣང་བར་རྒྱུད་ཅེས་པ་ཀུན་རྫོ་བ་དང་དོན་དམ་པའི་
བྱེ་བྲག་
བདེན་པ་ལ་བརྟེན་པའི་བཅོམ་ལྡན་འདས་དུས་ཀྱི་འཁོར་ལོའི་འདིས་རྒྱུད་དུ་བྱ་ཞིང་།
ཏུ་རྟོགས་པར་བྱེད་པས་ན་རྒྱུད་དེ་གཞུང་བསྒྲིགས་པར་བརྗོད་པར་བྱའོ། །ཞེས་གསུངས་པ་
བཞིན་བརྗོད་པར་བྱ་བ་རྒྱུད་གང་ཡིན་པ་དེ་གཞུང་གི་ཚོགས་སུ་བསྒྲིགས་ནས་རྒྱུན་ཆགས་པར་
རྗོད་པར་བྱེད་པས་ན་རྒྱུད་དོ། །རྒྱལ་བོ་ཞེས་པ་ནི། །གཞན་པས་མཆོག་ཏུ་གྱུར་པ་དང་། གསལ་
བ་དང་། གཞན་གྱིས་མི་རྫི་བ་དང་། མི་མཐུན་ཕྱག་འཇོམ་པའི་སྟོབས་དང་ལྡན་པ་དང་། རྒྱས་
སྲིད་ལ་དབང་སྒྱུར་བར་བྱེད་པ་དང་། འཁོར་ལོ་མང་པོའི་ཕྱིར་རྒྱལ་བོ་ཞེས་བརྗོད་དོ། །རྒྱུའི་
རྒྱུད་ནི་རང་བཞིན་གྱིས་འོད་གསལ་བས་མཆོག ཐབས་རྒྱུད་ནི་ཐབས་མང་བ་དང་དཀའ་བ་
མེད་པ་ལ་སོགས་པས་མཆོག འབྲས་བུའི་རྒྱུད་ནི་སྟོབས་བཅུ་མི་འཇིག་པ་བཞི་ལ་སོགས་པའི་
ཡོན་ཏན་གྱིས་ཆེ་བས་ན་མཆོག ཡང་རྒྱུད་གསུམ་པ་སྟེ། ངོ་བོ་ཉིད་དང་། ཐབས་དང་མི་འཕྲོག་
པའི་ཡོན་ཏན་གྱིས་མཛེས་ཤིང་གསལ་བས་ན་རྒྱལ་བོ། རྒྱུ་རྒྱུད་རང་བཞིན་གྱིས་དག་པ་གློ་བུར་
གྱིས་དྲི་མས་མི་རྫི་བ་དང་། ཐབས་རྒྱུད་གློ་བུར་གྱི་རྣམ་རྟོག་སྤང་བས་རྒྱལ་བོ། འབྲས་རྒྱུད་རྣམ་
རྟོག་ཐམས་ཅད་སྤངས་པས་དེ་མི་འཕྲོགས་པའི་ཕྱིར་རྒྱལ་བོ། ཡང་རྒྱུད་གསུམ་པ་སྟེ་མི་མཐུན་
ཕྱོགས་འཇོམས་བྱེད་ཀྱི་ས་བོན་དང་། ཐབས་དང་། མི་མཐུན་པའི་ཕྱོགས་མ་ལུས་པར་ལེགས་
པར་བཅོམ་པའི་ཕྱིར་རྒྱལ་བོའོ། །ཡང་རྒྱུད་གསུམ་པོ་དེ་རྒྱུད་ཀྱི་བརྗོད་བྱ་ཡན་ལག་དང་བཅས་
པ་ཐམས་ཅད་ལ་དབང་བྱེད་པའི་ཕྱིར་དང་། རེ་རེའི་ལའང་བརྗོད་བྱའི་ཡན་ལག་དུ་མའི་འཁོར་
121

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དང་བཅས་པའི་ཕྱིར་རོ། །རྗོད་བྱེད་སྒྲའི་རྒྱུད་ནི་རྒྱུད་གཞན་རྣམས་སུ་རྡོ་རྗེ་ཚིག་མི་གསལ་བ་
སྦས་དེ་གསང་བ་ཐམས་ཅད་འདིས་ཤིན་ཏུ་གསལ་བར་སྟོན་པར་བཤད་ཅིང་། རྡོ་རྗེ་འཛིན་པའི་
ཡེ་ཤེས་ཀྱི་སྐུ་མངོན་དུ་གྱུར་པའི་མཚན་ཡང་དག་པར་བརྗོད་པ་འཁྱུད་པ་སངས་རྒྱས་རིན་ཆེན་
ཟ་མ་ཏོག་ཁ་འབྱེད་པའི་རྒྱུད་ཡིན་པའི་ཕྱིར་རྒྱུད་གཞན་ཐམས་ཅད་པས་མཆོག་ཏུ་གྱུར་པས་
རྒྱས་བོ། ཐུན་མོང་བ་ཉི་ཟླ་གཟས་འཛིན་དང་སྐར་རྩིས་ལ་སོགས་པ་མཐུན་སྣང་དུ་གྲུབ་པ་དང་།
དབང་བཅུ་གཅིག་དང་། བསྐྱེད་རིམ་ལྷ་རྣམ་དག་རིགས་པ་དང་མཐུན་པར་སྟོན་ཞིང་། རྫོགས་
རིམ་ཡིད་ཆེས་པའི་མཚན་མ་གསུམ་དང་ལྡན་པར་སྟོན་པ། གཞནཐམས་ཅད་པས་མཛེས་ཞིང་
གྲགས་པ་ཆེ་བས་ན་རྒྱལ་བོའོ། །བདེན་པ་གཉིས་དང་ཡིད་ཆེས་གསུམ་ལ་བརྟེན་ནས་ཚད་མས་
གྲུབ་པས་ལམ་སྟོན་པའི་ལྟ་བ་ངན་པ་དག་གིས་བརྫི་བར་མི་ནུས་པའི་ཕྱིར་དང་། ཐབས་ཤེས་
རབ་ཟུང་འབྲེལ་གྱི་ལམ་སྟོན་པར་བྱེད་པས་ཆད་སྟོང་དང་། རྟོག་སྒོམ་དང་། འཇག་བདེ་ལམ་
དུ་འདོད་པའི་མི་མཐུན་ཕྱོགས་འཇོམས་པར་བྱེད་པའི་ཕྱིར་དང་། འདིར་རྒྱུད་ཐམས་ཅད་ཀྱི་རྡོ་
རྗེ་ཚིག་གསལ་བར་སྟོན་པས། འདི་ཤེས་ན་རྒྱུད་ཐམས་ཅད་ཀྱང་བདེ་བླག་ཏུ་ཤེས་པས་རྒྱུད་
གཞན་ཐམས་ཅད་ལ་དབང་སྒྱུར་བར་བྱེད་པའི་ཕྱིར་དང་། ཐུན་མོང་བ་རྩིས། དབྱངས་འཆར་
འཕྲུལ་འཁོར་སྦྲུམ་མ་བདེ་བར་བཙའ་བ། སྤོས་སྦྱོར་བཅུད་ལེན་གསེར་འགྱུར་ལ་སོགས་པ་དང་།
ཐུན་མོང་མ་ཡིན་པ། མངོན་ཤེས་སྒྲུབ། གཏེར་བརྟག་འཆི་མེད་སྒྲུབ་ནད་སེལ་འཆི་བ་བསླུ་བ་ལ་
སོགས་པ་དང་། ཟབ་ལམ་རྡོ་རྗེ་རྣལ་འབྱོར་གྱི་ཐབས་ཡན་ལག་གི་འཁོར་མང་བོ་སྟོན་པར་བྱེད་
པའི་ཕྱིར་རྒྱལ་བོའོ། །གཉིས་པ་འགྲེལ་པའི་མཚན་གྱི་བཤད་པ་ནི། མདོར་བསྡུས་ཀྱི་མཆན་
བསྟན་པའི་སྐབས་སུ་བཤད་ཟིན་པས་མི་འབྲིའོ། །གསུམ་པ་ལ། གནས་ལ་མཚན་དུ་བཏགས་
པ་ཨོ་ཊ་ལ་ཀའི་གཟུངས་ཞེས་པ་དང་། དཔེ་ལ་མིང་དུ་བཏགས་པ་རྡོ་རྗེ་ཕྲེང་བའི་རྒྱུད་ལྟ་བུ།
122

༄༅། །དཔལ་དུས་ཀྱི་འཁོར་ལོའི་ཆོས་སྐོར་སྨད་ཆ་བཞུགས་སོ། །
༼༽
ཞུ་བ་བོ་ལ་མིང་དུ་བཏགས་པ་ལྷ་མོ་བཞིས་ཞུས་པའི་རྒྱུད་ལྟ་བུ། བརྗོད་བྱ་ལ་མིང་དུ་བཏགས་
པ་ལ་འབྲས་རྒྱུད་ཀྱིས་མིང་དུ་བཏགས་པ་གསང་བ་འདུས་པ་བདེ་མཆོག་འཁོར་ལོ་ལྟ་བུ།
ཐབས་རྒྱུད་ཀྱིས་མིང་གིས་བཏགས་པ་ངན་སོང་སྦྱང་བ་ལྟ་བུའོ། །གཞུང་ཚད་ལ་མིང་དུ་
བཏགས་པ། དགྱིས་རྡོར་འབུམ་ཕྲག་ལྔ་བ་ཞེས་པ་ལྟ་བུ་ལས་འདིར། མཆོག་གི་དང་བོའི་སངས་
རྒྱས་ཞེས་པ། བརྗོད་བྱ་འབྲས་རྒྱུད་ཀྱི་མིང་གི་རྗོད་བྱེད་ལ་བཏགས། ཕྱུང་བ་ཞེས་པ་རང་མིང་
ལ་དཔེའི་མིང་ཡིན། བར་དུས་ཀྱི་འཁོར་ལོ་ཞེས་པ། ཕྱི་ནང་ལ་སྦྱང་བའི་ཆ་ནས། བརྗོད་བྱ་རྒྱུ་
རྒྱུད་མིང་གིས་རྗོད་བྱེད་ལ་བཏགས། འབྲས་བུ་ལ་སྦྱར་བའི་ཆ་ནས་བརྗོད་བྱ་འབྲས་རྒྱུད་ཀྱི་
མིང་གིས་རྗོད་བྱེད་ལ་བཏགས། རྒྱུད་ཀྱི་རྒྱལ་བོ་ཞེས་པའང་བརྗོད་བྱའི་མིང་གིས་རྗོད་བྱེད་ལ་
བཏགས་ཏེ། དེའང་གསུམ་དུ་ཤེས་པར་བྱའོ། །འགྲེལ་བའི་མཚན་གྱིས་འདོགས་པའི་རྒྱུད་ནི།
བསྡུས་པ་ཞེས་པ་རང་མིང་ངམ་དཔེ་ལས་བཏགས། རྒྱུད་ཀྱི་རྒྱལ་བོ་དུས་ཀྱི་འཁོར་ལོ་ཞེས་པ་
སྔར་བཞིན་འགྲེལ་བཤད་རྩ་བའི་རྒྱུད་ཀྱི་རྗེས་སུ་འཇུག་པ་ཞེས་པ་དོན་ལས་མིང་དུ་བཏགས།
སྟོང་ཕྲག་བཅུ་གཉིས་པ་ཞེས་པ་གཞུང་ཚད་ཀྱི་མིང་གིས་བཏགས། དྲི་མ་མེད་པའི་འོད་ཅེས་པ་
ནི་ཟླ་བ་ཆ་བཅུ་དྲུག་སྒྲིབ་བྲལ་སྟོན་པའི་ཆ་ནས་དོན་གྱི་མིང་།
ལོག་ཤེས་མུན་པའི་ཚོགས་
འཇོམས་པར་བྱེད་པའི་ཆ་ནས་དཔེའི་མིང་ངོ་། །བཞི་བ་ནི། རྒྱ་གར་གྱི་སྐད་ཀྱིས་བཏགས་པའི་
དགོས་པ་སྐད་དེ་བག་ཆགས་འཇོག་ཅིང་། དེའི་མིང་དོན་བརྡ་འཕྲོད་པར་འགྱུར་བ་དང་། བོད་
སྐད་དུ་བཏགས་པས། དབང་བོ་རྣོན་པོས་རྒྱུད་འགྲེལ་གྱི་དོན་ཡོངས་སུ་རྫོགས་པར་ཤེས་ཤིང་།
འབྲིང་བོས་རྣམ་པ་གོ་རྟུལ་བོས་ཀྱང་མིང་དོན་བརྡ་འགྲེལ་ཤེས་པར་འགྱུར་བའོ། །གཉིས་ཀའི་
སྐད་ཐོག་མར་སྨོས་པས་ཕྱིར་ཆོས་བཙལ་སླ། སྐད་ཅིག་མིང་གི་རྣམ་གྲངས་པར་ཤེས་པའི་ལ་
སོགས་པའི་དགོས་པ་ཡོད་དོ། །གཉིས་པ་ལ། ཕྱག་འཚལ་ཁྱད་པར་གྱི་གཞིར་བཞག་ནས། གང་
123

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཟག་གང་གིས་ན་རྒྱུར་བྱེད་ལོ་ཙཱ་བས་སོ། །དུས་ནམ་གྱི་ཚེ་ན། རྒྱུད་འགྲེལ་བསྒྱུར་བའི་ཐོག་མར་
རོ། །དགོས་པ་ཅིའི་དོན་དུ་ན། དམ་པ་རྣམས་ཀྱི་སྤྱོད་པ་དང་མཐུན་པར་བསྟན་པས་རང་དམ་
པར་ཤེས་པ་དང་། གནས་སྐབས་བསྒྱུར་བའི་བར་ཆད་ཞི་བ་དང་། མཐར་ཐུག་སངས་རྒྱས་ཀྱི་གོ་
འཕང་ཐོབ་པའི་དོན་དང་། གང་ཟག་གཞན་ཡང་ཚུལ་དེ་ལྟ་བུ་ལ་བཞུགས་པའི་དོན་དུའོ། །ཡུལ་
གང་ལ་ན་དཔལ་དུས་ཀྱི་འཁོར་ལོའོ། །ཚུལ་ཇི་ལྟར་ན། སྒོ་གསུམ་གུས་པའི་སྒོ་ནས་ཕྱག་འཚལ་
བས་ཏེ། འདི་ལའང་དྲང་དོན་ངེས་དོན་གཉིས་སུ་ཤེས་པར་བྱའོ། །དཔལ་ལྡན་དུས་འཁོར་རྒྱུད་
འགྲེལ་སོགས། །ཟབ་དོན་ནོར་བུ་རིན་ཆེན་གྱིས། །གང་བའི་རྒྱུད་སྡེའི་ཁང་བཟང་སྒོ། །མཐའ་
དྲུག་ལྕགས་ཀྱི་རབ་བསྟམས་པ། །བདེ་བླག་ཉིད་དུ་འབྱེད་པ་ཡི། །རིན་ཆེན་གཅེས་པའི་འདི་
ཡིག་འདི། །བཤེས་གཉེན་དམ་པས་བསྐུལ་བའི་ངོར། །དགེ་སློང་རིན་ཆེན་གྲུབ་ཀྱིས་སྦྱར། །
དགོས་པས་མཐའ་ཡས་སྐྱེ་དགུ་རྣམས། །རྒྱུད་སྡེ་རིན་ཆེན་སྒོ་ཕྱེ་ནས། །རིམ་གཉིས་ནོར་བུ་རིན་
ཆེན་བླངས། །འདོད་དོན་ཡིད་བཞིན་འགྲུབ་པར་ཤོག །འདི་ལ་ནོངས་པའི་ཚུལ་མཆིས་ན། །བླ་
མ་ལྷད་བཅས་མཁས་རྣམས་ཀྱིས། །ནོངས་པའི་རྒྱུ་ཡི་འཁྲིལ་ཤིང་དེ། །རྩ་བ་ནས་ནི་བྱུར་བར་
མཛོད། །བསྡུས་པའི་རྒྱུད་ཀྱི་རྒྱལ་བོ་དུས་ཀྱི་འཁོར་ལོ་འགྲེལ་བཤད་རྩ་བའི་རྒྱུད་ཀྱི་རྗེས་སུ་
འཇུག་པ་སྟོང་ཕྲག་བཅུ་གཉིས་པ་དྲི་མ་མེད་པའི་འོད་ཅེས་བྱ་བའི་བཤད་ཐབས་ཀྱི་ཡན་ལག་
རྣམ་པར་བཞག་པ། རྒྱུད་སྡེ་རིན་པོ་ཆེ་ཐམས་ཅད་ཀྱི་སྒོ་འབྱེད་པར་བྱེད་པ་རིན་པོ་ཆེ་གཅེས་
པའི་ལྟེ་མིག་ཅེས་བྱ་བ་འདི་ནི་མདོ་རྒྱུད་ཐམས་ཅད་ལ་སྦུགས་ལེགས་པར་སྦྱང་ཤིང་རྒྱུད་སྡེ་རིན་
པོ་ཆེ་ཐམས་ཅད་ལ་དབང་འབྱོར་བ་ཁྱད་པར་དུས་ཀྱི་འཁོར་ལོ་ཕྱི་ནང་གཞན་གསུམ་མི་
འཇིགས་པའི་སྤོབས་པ་རྙེད་པ་དགེ་བའི་བཤེས་གཉེན་སྨོན་ལམ་ཤེས་རབ་ཀྱིས་མེ་ཏོག་དང་
བཅས་ཏེ་ནན་ཏན་དུ་གསོལ་བ་བཏབ་པའི་ངོར། བཞི་མི་འཕྲོག་པའི་མཁྱེན་རབ་དང་ཐུགས་རྗེ་
124

།དཔལ་དུས་ཀྱི་འཁོར་ལོའི་ཆོས་སྐོར་སྨད་ཆ་བཞུགས་སོ། །
¢༽༽
ཕུན་སུམ་ཚོགས་པ་དང་ལྡན་པའི་འདུས་ཀྱི་འཁོར་ལོའི་ཞབས་ཆེན་པོ་བླ་མ་རྡོ་རྗེ་རྒྱལ་མཚན་
དཔལ་བཟང་བོའི་ཞབས་ཀྱི་རྡུལ་སྤྱི་བོས་བླངས་ཤིང་། གསུང་གི་བདུད་རྩིའི་རོ་མྱོངས་པ།
སྙོམས་ལས་པ་རིན་ཆེན་གྲུབ་ཀྱིས་དཀར་བོའི་ལོ་ས་གཅན་གྱི་ཟླ་བ་དཀར་བོའི་ཚེས་གཅིག་ལ་
ཡོངས་སུ་རྫོགས་པར་ཡི་གེ་བ་ནི་སངས་རྒྱས་ཡེ་ཤེས་སོ། །རིན་ཆེན་གཅེས་པའི་ལྡེ་མིག་འདི། །
ངེས་དོན་ལོངས་སྤྱོད་དོན་གཉེར་བའི། །མཁས་པའི་སྐྱེ་བོ་དོན་གཉེར་ཅན། །ཀུན་གྱི་ལག་ཏུ་
འགྲིམ་པར་ཤོག །སླན་ཆད་འདི་ཡི་སྟེང་ནས། ཆོས་པ་རྣམས་ཀྱིས་གཞན་རྒྱས་བསྡུས་ཇི་ལྟར་
མཛད་ཀྱང་། བླ་མ་རྒྱུད་པའི་ལོ་རྒྱུས་ནི་འདི་ཡི་གེ་དུ་མ་སྒྲོ་སྐུར་དང་བྲལ་བའི་རྣམ་ཐར་བསྣན་
ཅིང་བཤད་པར་བྱས་ཅུང་ཟད་ཀྱང་མ་འབྲིད་ཅིག དགེ་བར་གྱུར་ཅིག །
སརྦ་ཛྙྰ་ཛྙཱ་ན་ཀཱ་ཡཾ་རི་ན་ཀ་ར་ཝ་སུ་ཥཾ་པདྨ་པཉྩ་ཡ་ཏྭཀྵ་བུ་དྷ་སིཾ་ཧྭ་པ་ནསཾ་སུ་ར་ཝ་ར་ན་
ལི་ཏཾ་མསྟ་ཀེ་ན་སྲ་ཎ་མ། སྲི་ཙཱ་དཱ་ཛཱ་སུ་ཙརྻཀ་ར་ཀ་མ་ལ་སུ་ཊི་སྭཱ་པ་ཡི་ཏྭེ་རྟ་མཱརྒེ་ཡེ་གཾ་ཤྲཱི་ཀཱ་
ལ་ཙཀྲ་ཀ་ལི་ཡུ་ག་ས་མ་ཡེ་མུཀྵི་ཧེ་ཏོརྴ་ཏཱ་ཏྭ་ཎཾ༎ ༎
125

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།